**Opatrenia súvisiace s Covid 19 (Školský semafor – minedu)**

1. Do školy prichádzajú len zdraví žiaci. Rodič predkladá pri nástupe do školy a po každom prerušení dochádzky v trvaní 3 a viac po sebe nasledujúcich kalendárnych dní (vrátane víkendov a sviatkov) „[Písomné vyhlásenie o bezpríznakovosti](https://www.minedu.sk/data/att/20488.docx)“ žiaka.
2. Žiak má prekryté horné dýchacie cesty (rúško, respirátor).
3. Rodič zabezpečí pre žiaka každý deň minimálne dve rúška (náhradné musí mať pri sebe v prípade potreby) a papierové jednorazové vreckovky.
4. Žiaci prechádzajú ranným filtrom (meranie teploty, dezinfekcia rúk).
5. Žiaci dodržiavajú odporúčania týkajúce sa minimálnych rozstupov (2 m), snažia sa dodržiavať všetky opatrenia zamedzujúce premiešavaniu skupín detí.
6. Do budovy školy nevstupujú cudzí návštevníci. Vstup cudzím osobám do priestorov školy a školského zariadenia je možný len s výnimkou, potvrdenou riaditeľom školy a „[Písomným vyhlásením návštevníka o bezpríznakovosti](https://www.minedu.sk/data/att/20558.docx)“ danej osoby.
7. Žiaci dodržiavajú časové harmonogramy a priestorové zadelenie tried v rámci vyučovania, prestávok a pobytu v ŠKD.
8. V prípade, že je u žiaka podozrenie na COVID-19 (bol v úzkom kontakte s osobou pozitívnou na COVID-19), rodič bezodkladne o tejto situácii informuje triedneho učiteľa alebo riaditeľa školy, aby mohli prijať sprísnené hygienicko-epidemiologické opatrenia.
9. V prípade, že je u žiaka potvrdené ochorenie na COVID-19, rodič bezodkladne o tejto situácii informuje triedneho učiteľa alebo riaditeľa školy, aby mohli byť obratom identifikované úzke kontakty žiaka za 2 dni pred jeho testovaním.
10. Odporúčame rodičom predložiť škole „[Oznámenie o výnimke z karantény](https://www.minedu.sk/data/att/20487.docx)“ . Riaditeľ tak v prípade potvrdeného pozitívneho prípadu na ochorenie COVID-19 bude môcť v záujme ochrany zdravia neprekonaných a nezaočkovaných žiakov požiadať ich, aby čo najrýchlejšie opustili priestory školy, no zároveň uplatniť výnimku z karantény na tých žiakov, ktorých sa týka.
11. Priestory školy a predmety v škole sú pravidelne dezinfikované.